kardosdrur/scandi-wiki huggingface dataset:
Deere & Company

Deere & Company (), (også kendt som John Deere efter virksomhedens største mærke), er en amerikansk fabrikant af jordbrugsredskaber og -maskiner, entreprenørmaskiner, dieselmotorer og drivlinjer. Koncernens omsætning var i 2013 på 37,795 mia. amerikanske dollar, og der var i alt 67.000 ansatte. Koncernens omsætning gjorde den til verdens største virksomhed indenfor sit felt. Selskabet blev grundlagt i 1837 og fik sit navn efter selskabets amerikanske grundlægger John Deere, der blev født i 1804. 

Deere er børsnoteret på New York Stock Exchange med symbolet DE. Virksomhedens slogan er "Nothing Runs Like a Deere" og logoet er en springende hjort med ordene 'JOHN DEERE' nedenunder. Logoet har forskellige farver afhængigt af, om det benyttes til jordbrugsmaskiner eller entreprenørmaskiner. Jordbrugsmaskinerne har en karakteristisk grøn farve i sammensætning med gul.

Referencer 

Traktorproducenter
Landbrugsmaskinproducenter
Køretøjsproducenter fra USA
Illinois
Etableret i 1837
Multinationale virksomheder
Jordbrugsmaskinproducenter
Maskinproducenter fra USA
Sanne Munk Jensen

Sanne Munk Jensen (født 14. august 1979 i Skagen) er en dansk forfatter og manuskriptforfatter.

Jensen blev student fra Frederikshavn Gymnasium i 1998 og har siden læst nordisk sprog og litteratur samt medievidenskab ved Aarhus Universitet. Hun skriver desuden manuskripter til kortfilm og arbejder som filmmanuskriptkonsulent. Både hendes debut, ungdomsromanen Nærmest hinanden og En dag skinner solen også på en hunds røv fra 2007 var meget anmelderroste. Sidstnævnte fik i 2008 Orla-prisen for bedste ungdomsbog og Gyldendals Børne- og Ungdomspris og var også nomineret til Læsernes Bogpris.

Bibliografi 
 Nærmest hinanden (2002)
 En dag skinner solen også på en hunds røv (2007)
 Mig og så Bette-P (2009)
 Satans Yngel (2010)
 Arangutang (2012)
 Dig og mig ved daggry (sammen med Glenn Ringtved, 2013)

Referencer

Eksterne henvisninger 
 

Personer fra Skagen
Børnebogsforfattere fra Danmark
Dansksprogede forfattere fra Danmark
Personer i Kraks Blå Bog
Modtagere af Kulturministeriets Børnebogspris
Modtagere af Orla-prisen
Breyer

Breyer Animal Creations (eller kort Breyer) er en række hestemodeller i størrelsen . Alle hestene er portrætter af enten afdøde eller nulevende kendte heste. De er blevet produceret siden 1950, og er siden da det mest sælgende hestelegetøjsfirma.

En gang om året, i juni, er der Breyer Fest, hvor der er modelhesteauktioner, og hvor man kan møde de rigtige heste, der har inspireret Breyer. Breyer laver ikke kun  heste, men også heste i størrelsen  og . Breyer har også sit eget blad, kaldet Just about horse forkortet JAH med seks blade om året. I Danmark er Breyer ikke så udbredt, og den eneste større forhandler hedder Gila Horsefair, som hører sammen med Dansk Breyer Forening.

Eksterne henvisninger 
 Breyers hjemmeside
 Gila Horsefair  på www.horsefair.dk, tidligere Gila.dk

Heste
Legetøjsproducenter fra USA
Etableret i 1950
Skalamodeller
Christian Rosschou

Christian Rosschou Larsen født 1. februar 1924 i København, er en tidligere dansk atlet (kapgang).

Rosschou var medlem af Københavns IF og vandt otte individuelle danske mesterskaber og syv i holdkonkurrencer. Han var på landsholdet 15 gange.

Christian Rosschou er bror til Leo Rosschou.

Danske mesterskaber 

  1963 30km gang 2.44.25
  1962 30km gang 2.37.32
  1960 30km gang 2.29.18
  1953 10 000 meter gang
  1953 50km gang
  1948 50km gang

Personlige rekorder 
 30 km gang: 2.29.18 Odense 11. juni 1960

Kilder 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Tjek fødsels- og dødsår
Kapgængere fra Danmark
Atleter fra Københavns IF
3. symfoni (Beethoven)

Beethovens 3. symfoni eller Eroica er en symfoni fra 1804-05 af Ludwig van Beethoven. Symfonien udgør et vendepunkt i musikhistorien. Tidligere symfonier varer højst 25 minutter, mens Eroica varer næsten det dobbelte.

Symfonien er instrumenteret for: 2 fløjter, 2 oboer, 2 klarinetter i B, 2 fagotter, 3 horn i Es og C, 2 trompeter og 1 sæt pauker bestående af to instrumenter samt den normale strygersektion.

Efter lang tids kvaler over begyndende døvhed og overvejelser om selvmord besluttede Beethoven sig for at tage kampen op. Han gik i gang med en ny symfoni i Es-dur, som han i beundring tilegnede Napoleon Bonaparte. Dengang blev Eroica af mange opfattet som værende så abstrakt, at den ikke var musik, men i dag betragtes symfonien som et af verdens største og vigtigste værker. Med Eroica trådte Beethoven ind i en ny periode, hvor musikken var et personligt udtryk, der afspejlede kunstnerens tanker omkring et bestemt emne, i dette tilfælde heltedåd.

Da Napoleon i 1805 kronede sig selv til kejser, og Beethoven fik det at vide, blev han så gal, at han brændte partiturets forside, hvorpå der stod Bonaparte. Senere kaldte han symfonien Eroica, hvilket betyder "heroisk" på latin.

Eroica er også navnet på en film fra 2003, som handler om uropførelsen af værket. I filmen spiller Ian Hart hovedrollen som Beethoven. Endvidere er Eroica også navnet på en en-satset symfoni skrevet til YouTubes nye internet-orkester af den kinesiske komponist Tan Dun. I symfonien genbruges strofer fra åbningstemaet af Beethovens Eroica.

Symfoni 03
Camembert

Camembert er en velkendt fransk dessertost. Det er en blød hvidskimmelsost. Osten er opfundet af Marie Harel i 1791 og er opkaldt efter byen i Normandiet. Skimmelsvampe, som anvendes, er Penicillium camemberti og Penicillium candida.

Oste
Mad fra Frankrig
Ardmore (Oklahoma)

Ardmore er en amerikansk by og administrativt centrum i det amerikanske county Carter County, i staten Oklahoma. I 2006 havde byen et indbyggertal på .

Ekstern henvisning 
Ardmores hjemmeside 

Byer i Oklahoma
Châtelet

Châtelet kan henvise til flere artikler:

 Châtelet, Belgien – by i Belgien
 Émilie du Châtelet – fransk matematiker, fysiker og forfatter
 François Châtelet – fransk historiker
 Place du Châtelet – en plads i Paris
 Théâtre du Châtelet – et teater i Paris
 Châtelet (metrostation) – en parisisk metrostation
 Châtelet - Les Halles – en parisisk station
Châtelet (metrostation)

Châtelet er en station på metrolinjerne 1, 4, 7, 11  og 14 i metronettet i Paris, beliggende på grænsen mellem 1. og 4. arrondissement. Hver metrolinje har sin egen dato for, hvornår «dens» station blev åbnet; 6. august 1900 (linje1), 21. april 1908 (linje 4), 16. april 1926 (linje 7), 28. april 1935 (linje 11) og linje 14 15. oktober 1998.

Stationen, som er Europas største underjordiske station, betjener også forstadstoglinjerne (RER). Den skaber forbindelse mellem tre af de fem RER-linjer samt mellem fem af de seksten metrolinjer. De tre RER-linjer, som Châtelet betjener er linje A, linje B og linje D.

Châtelet er opkaldt efter Grand Châtelet, et slot som Napoléon Bonaparte lod nedrive i 1802. Slottet bevogtede den nordlige adgang til den gamle bro Pont au Change over Seinen til Île de la Cité. Place du Châtelet har også fået sit navn fra dette slot.

I 2004 var stationen den tiende mest benyttede station på metronettet med 12,84 millioner påstigende passagerer.

Adgang til metroen 
Stationen ligger på Seinens nordlige bred, nær Île de la Cité. Den har i alt 11 indgange. Stationen er delt i to, en til linjerne 7 og 11, og en til 1, 4 og 14. Disse to dele knyttes sammen af en lang gang:
 linje 7 og 11's del befinder sig under Place du Châtelet og Quai de Gesvre (hvor havnen lå i middelalderen), ved siden af Seinen;
 den del, som trafikeres af linjerne 1, 4 og 14 ligger i retning af Rue Saint-Denis og Rue de Rivoli.

Stationen har desuden en underjordisk gang, som forbinder den med den sydlige ende af RER-stationen Châtelet - Les Halles. Denne station er igen forbundet med den nordlige ende af metrostationen Les Halles. Afstanden mellem linje 7's perron og RER-stationen er ca. 750 meter.

Trafikforbindelser

Galleri

Kilder

Eksterne henvisninger 

Metrostationer i 1. arrondissement
Metrostationer i 4. arrondissement
Paris Metrolinje 1
Paris Metrolinje 4
Paris Metrolinje 7
Paris Metrolinje 11
Paris Metrolinje 14
Venezuelas Socialistiske Enhedsparti

Venezuelas Socialistiske Enhedsparti () er et meget venstreorienteret og socialistisk parti i Venezuela. Det er det regerende parti i Venezuela, og lederen er Hugo Chávez.
Partiet fører an i den Bolivarianske revolution, som er en socialistisk revolution, som er i gang i Latinamerika. Partiet har netop opnået 7 millioner medlemmer.

Begyndelsen 
Venezuelas Socialistiske Enhedsparti er et samlingsparti, der blev dannet ved sammenlægning af bl.a. MVR (Chavez' gamle parti) og den ene halvdel af PCV, Venezuelas Kommunistiske Parti. Det blev dannet i 2008.

Politik 
Venezuelas Forenede Socialistparti er et socialistisk, antikapitalistisk, venstreorienteret parti. Det har bl.a. skaffet gratis hospitaler og skoler for alle mennesker i Venezuela og formindsket forskellen mellem rig og fattig betydeligt. Derudover har partiet nationaliseret mange virksomheder.

Partiet er mest populært blandt de fattige, arbejderklassen og bønderne. Men nogle steder i middelklassen er det også et meget populært parti.

Eksterne henvisninger 

Socialistiske partier
Socialistiske Enhedsparti
Trotskisme
Etableret i 2008
Lucifugum

Lucifugum er et black metal-band fra Ukraine.

Medlemmer 
 Khlyst (Igor Naumchuk) – Vokal (2014-), Lyrik (1995-), Trommer programmering (2008-)
 Stabaath (Elena Naumchuk) – Vokal, guitar, bas (2004-)

Tidligere medlemmer 
 Faunus (musiker) – vokal (1995-2001)
 Bal-a-Myth – guitar, bas (1995-2002)

Diskografi

Album 
 Gates of Nocticula – 1995
 Path of Wolf – 1996
 Through the Indifferent Sky – 1997
 on the sortilage of christianity – 1999
 On hooks to pieces! – 2000
 …and the Wheel keeps crunching… – 2001
 Stigma Egoism – 2002
 …back to chopped down roots – 2003
 Sociopath: philosophy cynicism – 2003
 Vector33 – 2005
 The Supreme Art of Genocide – 2005
 Involtation – 2006
 Sectane Satani – 2007
 Acme Adeptum – 2008
 Xa Heresy – 2010
 Od Omut Serpenti – 2012
 Sublimessiah – 2014

Eksterne henvisninger 
 

Metalgrupper fra Ukraine
Black metal-grupper
Musikgrupper fra 1995
Volkshalle

(“Folkets hal”), også kendt som  (“Store hal”) eller  (“Æreshal), var en planlagt monumental bygning tegnet af Adolf Hitler og hans arkitekt Albert Speer. Hallen skulle udgøre den kronende afslutning på Hitlers paradegade, Die Große Straße, som var  nord-syd-akslen i den vision han havde om at forvandle Berlin  til Welthauptstadt Germania.

I Hallen, var planlagt en stor samlingssal, som med en højde af 320 meter skulle  blive den største i verden, og rumme 180.000 mennesker. Byggearbejderne  for den enorme hal blev påbegyndt i 1939 og byggeriet ventedes at stå klart 1950, men opførelsen blev indstillet i 1941. På stedet ligger i dag  den tyske forbundskanslers Kanzleramt.

Se også 
Nazi-arkitektur

Nazisme
Bygninger, konstruktioner og anlæg i Berlin
Porte de Choisy (metrostation)

Porte de Choisy er en metrostation i Paris' 13. arrondissement. Den ligger på metrolinje 7's sydøstlige sidegren i retning mod  Mairie d'Ivry, og den blev åbnet 7. marts 1930. Dengang var den endestation på linje 10, men et år senere blev den integreret i metrolinje 7. Over metrostationen ligger holdepladsen for sporvognslinje T3, som blev åbnet 16. december 2006.

Stationen ligger under boulevard Masséna, vest for trafikknudepunktet Porte de Choisy på den indre Boulevard Périphérique. Det er to udgange fra metrostationen: en udgang til Avenue de la Porte de Choisy direkte til sporvognen fra den perron, som betjener tog mod Mairie d'Ivry, og en anden ved Boulevard Masséna 124. Sporvognsholdepladsen ved indgangen til metroen består ikke af to, men kun af en enkelt perron, som sporvognen bruger i begge retninger, samt en perron til buslinje 183.

Nær stationen ligger en af indgangene til et af Paris' asiatiske kvarterer.

Trafikforbindelser 
 Bus: .
 Noctilien, STIF, RATP og Transiliens parisiske natbusnet: 
 Sporvogn:

Eksterne henvisninger 

Paris Metrolinje 7
Metrostationer i 13. arrondissement
Porte d'Italie (metrostation)

Porte d'Italie er en metrostation i Paris' 13. arrondissement på metrolinje 7's sydøstlige sidelinje mod Mairie d'Ivry, og den blev åbnet 7. marts 1930. Den var da en del af  metrolinje 10, men et år senere blev den integreret i metrolinje 7. Over metrostationen ligger holdepladsen for sporvognslinje T3.

Stationen ligger under boulevard Masséna, øst for trafikknudepunktet Porte de Choisy på den indre Boulevard Périphérique, og den har fire indgange: 
 Square Hélène Boucher, 2 trapper til Boulevard Masséna
 Boulevard Masséna, trappe til Boulevard Masséna 166 og trappe til hjørnet af Avenue d'Italie 
 Avenue d'Italie, en trappe til nummer 190
 Rue Fernand Widal – kun til brug for rejsende fra Mairie d'Ivry, en trappe og en skrå elevator.

Porte d'Italie, som stationen er opkaldt efter, er en af de befæstede porte i bymurene, som Adolphe Thiers lod bygge. Nær stationen ligger en af indgangene til et af Paris' asiatiske kvarterer.

Trafikforbindelser 
 Bus: .
 Noctilien, STIF, RATP og Transiliens Parisiske natbusnet: 
 Sporvogn: .

Eksterne henvisninger 

Paris Metrolinje 7
Metrostationer i 13. arrondissement
Grøn vækst

Med grøn vækst menes der økonomisk vækst, der er miljømæssigt neutral eller endda til gavn for miljøet. Det er i høj grad synonymt med begrebet "bæredygtig vækst". Inden for miljøøkonomien peges på, at graden af substitutionsmulighederne mellem naturresurser og menneskeskabt kapital i bred forstand (herunder ikke mindst menneskeskabt viden i form af nye teknologiske fremskridt) er afgørende for, om grøn eller bæredygtig vækst er mulig på lang sigt. Samtidig kan forskellige markedsfejl på miljø- og resurseområdet medføre, at der er et betydeligt behov for offentlig regulering for at hindre inoptimalt store forureningsproblemer eller uhensigtsmæssig overudnyttelse af naturresurserne.

Se også 
Bæredygtig udvikling
Bæredygtighed
Økonomisk vækst
Miljøøkonomi
Resurseøkonomi

Miljø og samfund
Jordbrugs-, resurse- og miljøøkonomi
Bæredygtighed
Villejuif - Louis Aragon (metrostation)

Villejuif – Louis Aragon er en metrostation i kommunen Villejuif i Paris og endestation for  metrolinje 7's sydlige sidelinje. Den blev åbnet 28. februar 1985. 

Stationen er opkaldt efter forfatteren Louis Aragon (1897-1982).

Trafikforbindelser 
 Bus: .
 Noctilien, STIF, RATP og Transiliens parisiske natbusnet:

Eksterne henvisninger 

Paris Metrolinje 7
Metrostationer i Villejuif
Villejuif - Paul Vaillant-Couturier (metrostation)

Villejuif – Paul Vaillant-Couturier er en metrostation i kommunen Villejuif i Paris og ligger på metrolinje 7's sydlige sidelinje mod Villejuif - Louis Aragon. Den blev åbnet 28. februar 1985. 

Stationen er opkaldt efter den kommunistiske journalist og redaktør Paul Vaillant-Couturier (1892-1937).

Nær stationen ligger Paul-Brousse-hospitalet.

Trafikforbindelser 
 Bus: .
 Noctilien, STIF, RATP og Transiliens Parisiske natbusnet:

Eksterne henvisninger 

Paris Metrolinje 7
Metrostationer i Villejuif
Villejuif - Léo Lagrange (metrostation)

Villejuif – Léo Lagrange er en metrostation i kommunen Villejuif i Paris og ligger på metrolinje 7's sydlige sidelinje mod Villejuif - Louis Aragon. Den blev åbnet 28. februar 1985. 

Væggene på metrostationen er dekoreret med fotografier, anekdoter, rekorder osv. til minde om de største atleter i sportshistorien.

Stationen er opkaldt efter den socialistiske advokat Léo Lagrange (1900-1940).

Trafikforbindelser 
 Bus: .
 Noctilien, STIF, RATP og Transiliens parisiske natbusnet: .

Eksterne henvisninger 

Paris Metrolinje 7
Metrostationer i Villejuif
Juniorpanamerikamesterskabet i håndbold 2009 (mænd)

Juniorpanamerikamesterskabet i håndbold 2009 for mænd blev arrangeret af PATHF og afholdt i Buenos Aires, Argentina i perioden 14. – 18. april 2009 med deltagelse af seks hold. Mesterskabet blev vundet af Argentina foran Brasilien og Grønland, og eftersom turneringen tillige gjaldt som det panamerikanske kvalifikationsstævne til junior-VM i håndbold senere på året, kvalificerede de tre førnævnte hold sig til junior-VM-slutrunden i Egypten.

Resultater

Kilder / eksterne henvisninger 
PATHF – Juniorpanamerikamesterskabet i håndbold 2009 for mænd  
Grønlands Håndbold Forbund – Pressemeddelelser U21 VM Kvalifikation  (11. – 19. april 2009) 

Håndbold i 2009
Håndboldturneringer
Le Kremlin-Bicêtre (metrostation)

Le Kremlin-Bicêtre er en metrostation i kommunen Le Kremlin-Bicêtre i Paris og ligger på metrolinje 7's sydlige sidelinje mod Villejuif - Louis Aragon. Den blev åbnet 10. december 1982 og ligger tæt ved, hvor hovedvejen RN7 mellem Paris og Lyon begynder.

Stationen har fået navn efter Le Sergeant du Kremlin, et revyteater som blev grundlagt af en russisk immigrant omkring 1896, og Bicêtre som er en forfranskning af Winchester. Biskoppen af Winchester var en af områdets jordbesiddere.

Nær stationen ligger Bicêtres universitetshospital.

Trafikforbindelser 
 Bus: .

Eksterne henvisninger 
.

Paris Metrolinje 7
Metrostationer i Le Kremlin-Bicêtre
3. symfoni

Symfoni nr. 3 eller 3. symfoni er betegnelsen for flere komponisters værker. Wikipedia har artikler om:

 3. symfoni (Beethoven) –  Ludwig van Beethovens 3. symfoni (Eroica)
 3. symfoni (Mahler) – Gustav Mahlers 3. symfoni
 Sinfonia Espansiva – Carl Nielsens 3. symfoni (Sinfonia Espansiva)
 Symfoni nr. 3 (Per Nørgård) – Per Nørgårds 3. symfoni
Kaj Schoubye

Kaj Erik Schoubye (26. juni 1892 i København – 7. oktober 1971) var en dansk fuldmægtig og atlet (kapgang).

Schoubye var medlem af Københavns IF og vandt to danske mesterskaber; 50 km 1924 og 10 km 1926. Han var initiativtager til dennelsen af Dansk Gangforbund i 1946, og blev DGFs første formand. Han sad på posten frem til 1959.

Kaj Schoubye var far til museumsdirektør Sigurd Schoubye (1915 - 2000).

Danske mesterskaber 

  1924 50 km gang
  1926 10 km gang
  1926 50 km gang

Kilder 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Kapgængere fra Danmark
Atleter fra Københavns IF
Idrætsledere fra Danmark
Personer fra København
Jytte Rasmussen

Jytte Rasmussen gift Hannecke (1943- 3. marts 2000) var en dansk atlet (kapgang).

Jytte Rasmussen var medlem af Københavns IF og i periode 1960-1965 Danmarks klart bedste kvindelige kapgænger, med fem individuelle- og to holdguld ved de danske mesterskaber. Det blev også til otte danske rekorder og fem landskampe.

Jytte Rasmussen blev formand for Dansk Gangforbund 1985 – 1997. Derudover var hun international kapgangsdommer og medlem af IAAFs dommerpanel

Kilder 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Kapgængere fra Danmark
Atleter fra Københavns IF
Idrætsledere fra Danmark
Noel Rosa

Noel de Medeiros Rosa (11. december 1910 – 4. maj 1937) var en brasiliansk sanger, komponist og sangskriver, som i 1930'erne bidrog til en epokegørende modernisering af sambaen. Han er født i Rio de Janeiro, hvor han døde som 26-årig af tuberkulose.

Noel Rosa er i særdeleshed kendt for at have skrevet både tekst og musik til den verdenskendte sambaklassiker Conversa de botequim, der gennem tiden er blevet fortolket og genindspillet af mange af Brasiliens største musikalske kendisnavne. Andre af Noel Rosas mere kendte musikalske bidrag til den internatioanle sambakulturarv er blandt andre Com que roupa? og Gago apaixonado.

Kompositioner 
Noel Rosa skrev ere end 250 kompositioner, inklusive:
"A.E.I.O.U." (med Lamartine Babo, 1931)
"Até amanhã" (1932)
"Cem mil réis" (with Vadico, 1936)
"Com que roupa?" (1929) 
"Conversa de botequim" (med Vadico, 1935)
"Coração" (1932)
"Cor de cinza" (1933)
"Dama do cabaré" (1934)
"De babado" (med João Mina, 1936)
"De qualquer maneira" (med Ary Barroso)
"É bom parar" (med Rubens Soares, 1936)
"Feitiço da Vila" (med Vadico, 1936)
"Feitio de oração" (med Vadico, 1933)
"Filosofia" (with André Filho, 1933)
"Fita amarela" (1932)
"Gago apaixonado" (1930)
"João Ninguém" (1935)
"Minha viola" (1929)
"Mulher indigesta"
"Não tem tradução" (1933)
"O orvalho vem caindo" (med Kid Pepe, 1933)
"O sol nasceu pra todos" (1935) 
"O X do problema" (1936)
"Palpite infeliz" (1934)
"Para me livrar do mal" (with Ismael Silva, 1932)
"Pastorinhas" (med João de Barro, 1934)
"Pela décima vez" (1935)
"Pierrô apaixonado" (with Heitor dos Prazeres, 1935)
"Positivismo" (with Orestes Barbosa, 1933)
"Pra que mentir" (with Vadico, 1937)
"Provei" (with Vadico, 1936)
"Quando o samba acabou (1933)
"Quem dá mais?" (also known as "Leilão do Brasil) (1930)
"Quem ri melhor" (1936)
"São coisas nossas" (1936)
"Século do progresso" (1936)
"Tarzan, o filho do alfaiate" (1936)
"Três apitos" (1933)
"Último desejo" (1937)
"Você só...mente" (with Hélio Rosa, 1933)
"Mama de farinha" (with Hélio Rosa, 1943)

Bibliografi 
 No Tempo de Noel Rosa. (Almirante)
 Noel Rosa: Uma Biografia. (João Máximo e Carlos Didier)
 Noel Rosa: Língua e Estilo (Castellar de Carvalho e Antonio Martins de Araujo)
 Songbook Noel Rosa 1, 2 e 3 (Almir Chediak)
 Noel Rosa: Para Ler e Ouvir (Eduardo Alcantara de Vasconcellos)
 O Jovem Noel Rosa (Guca Domenico)
 O Estudante do Coração (Lui Morais)
 O Sol nasceu pra todos, a história secreta do samba (Lui Morais)
 A Geração do Ouro Solar, Noel Rosa, Alquimia e Tarot (Lui Morais)

Eksterne henvisninger 

Sangere fra Brasilien
Musikere fra Brasilien
Personer fra Rio de Janeiro
Susan Elizabeth Donaldson

Susan Elizabeth Donaldson (født Horwood, 18. januar 1940 i Oxford, Storbritannien) er forfatter. Hun blev i 2001 gift med Kronprinsesse Marys far professor John Donaldson.

Hun voksede op i Oxford og boede 10 år i Tennessee. Hun har skrevet flere kærlighedsromaner under pseudonymet Susannah James og senere under navnet Susan Madison. Hun var tidligere formand for den engelske forfatterforening "Chairman of the Crime Writer's Association" og bor nu i Bedford, England sammen med John Donaldson.

Bibliografi

Penny Wanawake-serien 
Penny er en smuk sort fotograf og datter af en FN-ambassadør.
 Penny Black (1984) 
 Penny Dreadful (1984)
 Penny Post (1985)
 Penny Royal (1986)
 Penny Wise (1988)
 Penny Pinching (1989)
 Penny Saving (1993)

Cassie Swann-serien 
Cassie Swann er en professionel bridgespiller i Bellington, England.
 Takeout Double (Også udgivet som: Death Takes a Hand) (1993)
 Grand Slam (1994)
 King of Hearts (1995)
 Doubled in Spades (1996)
 Sacrifice Bid 	(1997)
 Dummy Hand (1998)

Andre 
 Misselthwaite (1995): også udgivet som Return to the Secret Garden.
 Falling Angel (1998)
 The Italian Garden (1998)

Som Susan Madison 
 The Colour of Hope (2000)
 The Hour of Separation (2002)
 Touching the Sky (2003)

Referencer 

Engelsksprogede forfattere
Romanforfattere fra England
Blue1

Blue1 er et produktionsselskab for Scandinavian Airlines. Det blev etableret i 1987 som Air Botnia og havde sin første flyvning året efter. Hovedbasen er Københavns Lufthavn i Kastrup.

SAS Group købte firmaet i januar 1998. I 2004 skiftede selskabet navn til Blue1 og blev markedsført af Scandinavian Airlines som et lavprisselskab i konkurrence med Finnair. Den 1. november 2012 blev Blue1 produktionsselskab for SAS, i et led af 4EXCELLENCE, hvilket indebærer at:
 Blue1s website er lukket og hedder nu www.sas.fi.
 Blue1 flyver på SK prefix og med SCANDINAVIAN som callsign.
 Marketing og salg håndteres af SAS
 Blue1 forlader Star Alliance

Flyene er stadig malet i Blue1-farver og er stadig finsk indregistrerede.

Flåde 
 9 Boeing 717-200 - Flyver for Scandinavian  Airlines.

Star Alliance 
3. november 2004 blev selskabet, som det første, regionalt medlem af Star Alliance, men først fuldt medlem af alliancen 1. januar 2010. I 2012 forlod Blue1 Star Alliance i forbindelse med omstruktureringen fra SAS.

Eksterne henvisninger 

 Blue1's hjemmeside 

Tidligere flyselskaber fra Finland
Etableret i 1987
Star Alliance
SAS Group
Ophørt i 2016